Tratinčica

**Fatimica**, **tratinčica** ili **krasuljak** (lat. *Bellis perennis*) jest vrsta iz porodice *Asteraceae* koja se često smatra arhetipskom vrstom tog imena.

Mnoge srodne biljke također dijele isto ime, tako da razlikovanje ove vrste od drugih tratinčica nije jednostavno. Ponekad je kvalificirana kao *obična ili livadska tratinčica*. Historijski, također je poznata kao *trava za modrice* i ponekad *trava za rane* (iako je zajednički naziv trave za rane sada uže povezan s rodom *Stachys*, ranske trave). *Bellis perennis* porijeklom je iz zapadne, srednje i sjeverne Evrope, ali široko naturalizirana i u većini regija s umjerenom klimom, uključujući i Amerike i Australaziju.

## Opis
thumb|left|Fatimica/tratinčica ili krasuljak (*Bellis perennis*)
*Bellis perennis* je zeljasta višegodišnja biljka s kratkim pužućim rizomom i rozetama malih zaobljenih ili kašikastih listova, koji su dugi 2–5&nbsp;cm, a rastu ravno na tlu. Ova vrsta uobičajeno kolonizira travnjake, pa ju je teško iskorijeniti košnjom – stoga i pojam "travnjačka" (tratinska). Gdje god se pojavi, smatra se često invazivnim korovom.

Cvjetne glavice su kompozitne, u obliku pseudantija, koji se sastoji od mnogih kitnjastih cvjetova, prečnika 2–3&nbsp;cm, s bijelim zrakastim floretima, često na vrhu crvenim i žutim cvjetnim diskovima. Svaka cvast razvija se na dršci listića, visokoj 2–10&nbsp;cm, a rijetko 15&nbsp;cm. Glavica, kapitulum ili cvijetni disk okružen je dvama redovima zelenih brakteja, poznatih kao "filarije".

## Kultivacija
U Bosni i Hercegovini *B. perennis* obično cvjeta od ranog proljeća do srednjeg ljeta (na višim planinama i do jeseni). Uz visibabu, ljubičicu i još neke biljke, predstavlja prve proljetne cvjetove u Bosni i Hercegovini. Kada se gaje pod idealnim uvjetima, imaju veoma dugu sezonu cvatnje, pa čak pomalo cvjetaju i u sredini blagih zima.

Generalno, uzgaja se na minimalnim temperaturama, s mnogo sunca i u djelimičnoj sjenci ili bez održavanja. Nema poznatog insekta ili bolesti koji bi izazvali ozbiljne probleme i općenito se mogu uzgajati u dobro isušenom tlu. Biljke se mogu razmnožavati sjemenom (generativno) nakon posljednjeg mraza ili podjelom (vegetativno) nakon cvatnje.
Iako invazivna vrsta, još se smatra vrijednom za pokrovnost u baštama, za određene postavke. Naprimjer, kao dio ukrasnih lijeha oko kuća, kao i na proljetnim livadama, gdje je poželjno niskog rasta i biranih kultivarskih boja, paralelno s minimalnom njegom i održavanjem. Tu u gomilama pomažu isključivanje štetnih korova koji su uspostavljeni i naturalizirani.

Postoje brojni kultivari s jednostrukim i dvostrukim cvjetićima, proizvodeći ravne ili sferne cvasti u svim veličinama (1–6&nbsp;cm) i bojama (crvena, ružičasta, bijela, šarena). Uglavnom se uzgajaju iz sjemena, kao dvogodišnja hortikulturna biljka. Također, mogu se kupiti kao hortikulturni jastučići ili umeci u proljeće. Kultivari različitih serija i kombinacija ukrasnih detalja mogu se nabaviti u svim solidnim rasadnicima ukrasnih biljaka.

## Etimologija
Na latinskom jeziku *Bellis* znači "lijepa", a *perennis* "vječna". Englesko ime *daisy* potječe od riječi *day* (dan) i *eye* (oko), jer se noću glava potpuno zatvara, a ujutro otvara. Chaucer ga je nazvao "oko dana". U srednjem vijeku *Bellis perennis* bila je poznata kao "Mary Rose".
U mnogim dijelovima svijeta smatra se cvijetom djece i nevinosti.

## Upotreba
### Kulinarstvo
Ova biljka može se koristiti kao lisnato povrće. Mladi listovi mogu se jesti sirovi u salatama ili kuhana, uz napomenu da lišće postaje sve žilavije s dobi. Cvjetni pupoljci i latice mogu se jesti sirovi u sendvičima, supama i salatama, a također se koristi kao čaj i vitaminski dodatak.

### Biljna medicina
*Bellis perennis* ima astringentna (stežuća) svojstva i može se upotrebljavati kao biljni lijek. U starom Rimu, hirurzi koji su pratili legije u borbu naređivali su robovima da naberu vreće pune fatimice za cijeđenje soka; otud porijeklo naučnog naziva ove biljke ("vječna") na latinskom. Zavoji su natapani ovim sokom koji je upotrebljavan za liječenje rana od mačeva i kopalja.
 
*Bellis perennis* upotrebljava se i u homeopatiji za liječenje rana nakon određenih hirurških postupaka, kao i tupih ozljeda kod životinja. Tipski, kod namjene za upotrebu u homeopatiji, biljka se bere dok je u cvijetu.

### Ostala upotreba
Tratinčica se koristi i za izradu specijalnih lanaca nizalica, koji služe u dječijim igrama.

Datoteka:William-Adolphe Bouguereau (1825-1905) - Daisies (1894).jpg|*Daisies* – Fatimice (William-Adolphe Bouguereau, 1894.)
Datoteka:Maude Goodmann The daisy chain.jpg|*The daisy chain* – Vijenac fatimica (Maude Goodman, 1936.)

## Također pogledajte
**Asteraceae

## Reference
## Vanjski linkovi
*
*USDA plant profile 
*PFAF *Bellis perennis'' profile
*Daisy = 'Day's Eye or Eye of the Day'.

Kategorija:Baštenske biljke
Kategorija:Asteracae
Kategorija:Cvijeće
Kategorija:Ljekovito bilje
Kategorija:Flora Evrope
Kategorija:Flora Bosne i Hercegovine
Kategorija:Višegodišnje biljke